9. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ  ΚΑΙ ΘΡΗΣΚΕΥΜΑΤΩΝ Αριθ. 46508 της 10/17 Μαίου 1976  (ΦΕΚ Β΄ 661)  Περί προσλήψεως αλλοδαπών υπό Φροντιστηρίων Ξένων Γλωσσών. Έχοντας υπ’ όψει τας ανάγκας των Φροντιστηρίων Ξένων Γλωσσών εις προσωπικόν κεκτημένον τα απαιτούμενα προσόντα και αποβλέποντες εις την αρτιωτέραν κατάρτισιν των σπουδαστών των Φροντιστηρίων τούτων, αποφασίζομεν: Επιτρέπομεν την υπό των Φροντιστηρίων Ξένων Γλωσσών, πρόσληψιν και αλλοδαπών προς διδασκαλίαν Ξένων Γλωσσών, υπό τας κάτωθι προϋποθέσεις και διαδικασίαν: «1.Ο αλλοδαπός πρέπει να έχει πτυχίο Πανεπιστημίου ή Παιδαγωγικής Ακαδημίας ή Κολλεγίου εκπαίδευσης, διδασκάλων. Και στις τρεις ανωτέρω περιπτώσεις το πτυχίο πρέπει να προέρχεται από τη χώρα της οποίας τη γλώσσα πρόκειται να διδάξει, με εξαίρεση τους αλλοδαπούς οι οποίοι έχουν συνάψει γάμο με άτομο ελληνικής υπηκοότητας και κατέχουν πτυχίο Πανεπιστημίου οποιασδήποτε μεν χώρας, αλλά Φιλολογίας της γλώσσας που πρόκειται να διδάξουν». Η παρ. 1 αντικαταστάθηκε ως άνω από την Δ5/6480/17-31 Δεκ. 1985 (ΦΕΚ Β΄ 832) απόφ. Υπ. Παιδείας. 2.Έκαστον Φροντιστήριον δύναται να απασχολή ένα μόνον αλλοδαπόν εφ’ όσον οι παρ’ αυτώ απασχολούμενοι Έλληνες διδάσκαλοι Ξένων Γλωσσών δεν υπερβαίνουν τους 4.Εις περίπτωσιν απασχολήσεως πλειόνων των 4 Ελλήνων επιτρέπεται η πρόσληψις μεγαλυτέρου αριθμού αλλοδαπών με αναλογίαν εις αλλοδαπός προς 5 Έλληνας, ήτοι ένας έως τέσσαρες=εις αλλοδαπός, πέντε έως δέκα= δύο αλλοδαποί κ.ο.κ. Με την Δ5/528/26 Οκτ. - 8 Νοεμ. 1983 (ΦΕΚ Β΄ 641) αποφ. Υπ. Παιδείας η άνω αναλογία ορίστηκε από ένα έως δέκα Έλληνες Εκπ/κοί ένας αλλοδαπός, από έντεκα έως είκοσι Έλληνες Εκπ/κοί δύο αλλοδαποί κ.ο.κ. 3.Το εν τη προηγουμένη παραγράφω ποσοστόν θα υπολογίζεται επί του αριθμού του υπηρετούντος  προσωπικού εις έκαστον Φροντιστήριον κεχωρισμένως. Επί λειτουργίας πλειόνων φροντιστηρίων επ’ ονόματι του αυτού προσώπου το ανωτέρω ποσοστόν θα υπολογίζεται ιδιαιτέρως δι’ έκαστον εκ των Φροντιστηρίων τούτων. 4.Την υπογραφήν της σχετικής εγκριτικής πράξεως ανατίθεμεν εις τον Δ/ντήν Ιδιωτικής Εκπαιδεύσεως της Κεντρικής Υπηρεσίας του ΥΠΕΠΘ. 5.Η ανωτέρω έγκρισις θα χορηγήται κατόπιν υποβολής των κάτωθι δικαιολογητικών: α)του εν παρ. 1 αναφερομένου τίτλου σπουδών,  β)βιογραφικού σημειώματος του αλλοδαπού, γ)υπευθύνου δηλώσεως του ιδιοκτήτου του φροντιστηρίου ότι ο προτεινόμενος αλλοδαπός κρίνεται κατάλληλος δια το έργον του διδασκάλου,  δ)ιατρικού πιστοποιητικού περί της υγείας του αλλοδαπού,  ε)ονομαστικής καταστάσεως των εις το φροντιστήριον απασχολουμένων Ελλήνων και αλλοδαπών, ς)αιτήσεως του αλλοδαπού ότι επιθυμεί να εργασθή εις το Φροντιστήριον, και  ζ)αντιγράφου της συμβάσεως εργασίας μεταξύ του ιδιοκτήτου Φροντιστηρίου και του αλλοδαπού. Επί παρατάσεως προηγουμένης εγκρίσεως αντί των υπό στοιχ. α, β, και γ δικαιολογητικών θα αναφέρεται επί της αιτήσεως ο αριθμός της προηγουμένης εγκρίσεως. 6.Τα ανωτέρω δικαιολογητικά θα υποβάλλωνται προς το Υπουργείον μέσω της οικείας επιθεωρήσεως. 7.Οι αλλοδαποί εν ουδεμιά περιπτώσει δύναται να ορίζωνται ως Δ/νταί Φροντιστηρίων Ξένων Γλωσσών. Από της ενάρξεως ισχύος της παρούσης παύει ισχύουσα πάσα προγενεστέρα ρυθμίζουσα το αυτό θέμα. 